เงินบาทแข็งค่าสุขในรอบ 28 เดือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....วารุณี สิทธิถาวร
ในช่วงต้นสัปดาห์ที่ผ่านมา (911 ส.ค. 2553) เงินบาทเปิดตลาดในทิศทางแข็งค่า โดยปรับตัวขึ้นผ่านแนวต้านที่ระดับ 32.0 ขึ้นทดสอบระดับแข็งค่าในรอบกว่า 2 ปี ที่ 31.99 บาทต่อเหรียญสหรัฐ ในช่วงเช้าวันจันทร์ อันเป็นผลจากการที่นักลงทุนมีการขายเงินดอลลาร์สหรัฐออกมา และหันไปถือครองสกุลเงินอื่นๆ รวมทั้งสกุลเงินเอเชีย หลังข้อมูลเศรษฐกิจสหรัฐในช่วงนี้ออกมาไม่ดี โดยเฉพาะข้อมูลการจ้างงานสหรัฐที่ออกมาย่ำแย่ 
โดยในช่วงปลายสัปดาห์ กระทรวงแรงงานสหรัฐ รายงานว่า การจ้างงานนอกภาคเกษตรสหรัฐ ร่วงลงกว่า 2 เท่า จากที่ตลาดคาดการณ์ไว้ โดยลดลง 131,000 ตำแหน่งในเดือน ก.ค. (คาดการณ์ที่ 6.5 หมื่นตำแหน่ง) ซึ่งเป็นการปรับตัวลงเป็นเดือนที่ 2 ติดต่อกันหลังลดลง 221,000 ตำแหน่งในเดือน มิ.ย. 
ทั้งนี้ ข้อมูลเศรษฐกิจที่ค่อนข้างย่ำแย่ของสหรัฐทำให้ตลาดมีการคาดการณ์มากขึ้นว่าธนาคารกลางสหรัฐ (เฟด) อาจพิจารณาผ่อนคลายนโยบายการเงินเพิ่มเติมในการประชุมนโยบายการเงินวันอังคาร โดยมุมมองดังกล่าวกระตุ้นให้นักลงทุนมีการลดการถือครองเงินดอลลาร์สหรัฐ และเข้าซื้อสกุลเงินในภูมิภาคอย่างต่อเนื่อง ซึ่งปัจจัยดังกล่าวหนุนให้ค่าเงินเอเชียปรับแข็งค่าขึ้น นำโดยเงินบาทที่ไต่ระดับขึ้นต่อเนื่อง ทำให้ธนาคารแห่งประเทศไทย (ธปท.) ต้องมีการเข้าซื้อเงินดอลลาร์สหรัฐเพื่อสกัดการแข็งค่าของเงินบาท พร้อมระบุว่าเงินบาทแข็งค่าขึ้นรวดเร็วเกินไป แต่ยังเป็นไปในทิศทางเดียวกับค่าเงินภูมิภาค 
ทั้งนี้ เงินบาทลดช่วงบวกลง โดยเคลื่อนไหวที่ระดับ 31.95 บาทต่อเหรียญสหรัฐในช่วงเช้าวันอังคาร โดยเป็นการปรับตัวตามสกุลเงินภูมิภาคที่มีแนวโน้มอ่อนค่าลงเป็นส่วนใหญ่ หลังดอลลาร์สหรัฐมีการฟื้นตัวขึ้นเนื่องจากเทรดเดอร์มีการปรับลดสถานะขายเงินดอลลาร์สหรัฐในช่วงก่อนการประชุมธนาคารกลางสหรัฐ 
อย่างไรก็ดี ภาวะการลงทุนในตลาดหุ้นและตลาดเงินในช่วงวันอังคารค่อนข้างเบาบาง โดยเงินบาทปรับตัวใกล้ระดับ 31.93 บาทต่อเหรียญสหรัฐ เนื่องจากนักลงทุนชะลอการซื้อขายในช่วงก่อนรู้ผลการประชุมธนาคารกลางสหรัฐ (เฟด) โดยสิ่งที่ตลาดมุ่งความสนใจในการประชุมรอบนี้คือ ประเด็นที่ว่าธนาคารกลางสหรัฐจะมีการประกาศมาตรการผ่อนคลายทางการเงินเพิ่มเติมหรือไม่ หลังจากข้อมูลเศรษฐกิจในระยะใกล้ๆ ต่างบ่งชี้ว่าเศรษฐกิจสหรัฐกำลังชะลอตัวลง 
ในช่วงกลางสัปดาห์ เงินบาทอ่อนค่าลงเล็กน้อย โดยเปิดตลาดที่ระดับ 31.95 บาทต่อเหรียญสหรัฐในช่วงเช้าวันพุธ ก่อนปรับแข็งค่าแตะระดับ 31.88 บาทต่อเหรียญสหรัฐ ซึ่งเป็นระดับแข็งค่าสุดในรอบเกือบ 28 เดือน ท่ามกลางภาวะการซื้อขายที่คึกคักในช่วงกลางสัปดาห์ ขณะที่ผลการประชุมของธนาคารกลางสหรัฐที่มีมติคงอัตราดอกเบี้ยที่ 00.25% และย้ำถึงการคงอัตราดอกเบี้ยในระดับต่ำเป็นพิเศษต่อไป รวมทั้งการตัดสินใจผ่อนคลายนโยบายการเงินเพิ่มเติม โดยการนำรายได้จากพันธบัตรจำนองที่ครบกำหนดไถ่ถอนแล้วไปซื้อพันธบัตรระยะยาวเพื่อสนับสนุนการฟื้นตัวทางเศรษฐกิจให้มีความต่อเนื่องไม่ได้เปลี่ยนแปลงแนวโน้มทางเศรษฐกิจหรือสกุลเงินเอเชีย แต่กลับเป็นการย้ำว่าการฟื้นตัวของเศรษฐกิจสหรัฐมีการชะลอตัวลงและมีความเปราะบาง โดยการตัดสินใจดำเนินการดังกล่าวของเฟดเกิดขึ้นภายหลังตัวเลขเศรษฐกิจ ในช่วงนี้บ่งชี้ถึงความเสี่ยงในช่วงขาลงของเศรษฐกิจสหรัฐ ทั้งการขยายตัวทางเศรษฐกิจที่ชะลอตัวลงในช่วงไตรมาส 2 และตัวเลขการจ้างงานที่ร่วงลงเป็นเดือนที่ 2 ติดต่อกัน 
ขณะที่ตัวเลขเศรษฐกิจที่ประกาศในช่วงต้นสัปดาห์ ทั้งประสิทธิภาพการผลิตของแรงงานและข้อมูลภาคค้าปลีกออกมาแย่กว่าคาด ยิ่งเป็นการตอกย้ำความอ่อนแอทางเศรษฐกิจสหรัฐ ซึ่งยังคงเป็นปัจจัยสำคัญที่กดดันต่อการเคลื่อนไหวดอลลาร์สหรัฐ และหนุนให้ค่าเงินบาทปรับแข็งค่าขึ้นอย่างรวดเร็ว ส่งผลให้ธนาคารแห่งประเทศไทยมีการเข้าแทรกแซงตลาดด้วยการเข้าซื้อดอลลาร์สหรัฐเพื่อสกัดการแข็งค่าของเงินบาท พร้อมเผยว่าจะดูแลการเคลื่อนไหวของเงินบาทไม่ให้ผันผวนจนส่งผลกระทบต่อภาคธุรกิจ ซึ่งทำให้เงินบาทปรับตัวในกรอบแคบใกล้ระดับ 31.90 บาทต่อเหรียญสหรัฐ ในช่วงกลางสัปดาห์
ในสัปดาห์นี้ (1620 ส.ค. 2553) เงินบาทในประเทศอาจเคลื่อนไหวในกรอบประมาณ 31.8532.15 บาทต่อเหรียญสหรัฐ ทั้งนี้คงต้องจับตาสัญญาณการเข้าดูแลเสถียรภาพค่าเงินของ ธปท. รวมถึงทิศทางของสกุลเงิน/ตลาดหุ้นในภูมิภาคอย่างใกล้ชิด ขณะที่ทิศทางของเงินดอลลาร์สหรัฐอาจขึ้นอยู่กับตัวเลขเศรษฐกิจสหรัฐที่สำคัญ อาทิ ดัชนีตลาดที่อยู่อาศัยของสมาคมผู้สร้างบ้านแห่งชาติ (NAHB) ผลสำรวจภาคการผลิตของเฟดสาขานิวยอร์ก และผลสำรวจแนวโน้มธุรกิจของเฟดสาขาฟิลาเดลเฟียเดือน ส.ค. ดัชนีชี้นำภาวะเศรษฐกิจ ดัชนีราคาผู้ผลิต การผลิตภาคอุตสาหกรรม ข้อมูลการเริ่มสร้างบ้าน และการอนุญาตก่อสร้างเดือน ก.ค. ข้อมูลเงินทุนไหลเข้าสุทธิเดือน มิ.ย. รวมถึงรายงานจำนวนผู้ขอรับสวัสดิการว่างงานรายสัปดาห์